Document ID: 32001R1496

Κανονισμός (ΕΚ) αριθ. 1496/2001 της Επιτροπής
της 20ής Ιουλίου 2001
για την τροποποίηση του κανονισμού (ΕΚ) αριθ. 1209/2001 καθώς και για την παρέκκλιση και την τροποποίηση του κανονισμού (ΕΚ) αριθ. 562/2000 περί λεπτομερειών εφαρμογής του κανονισμού (ΕΚ) αριθ. 1254/1999 του Συμβουλίου όσον αφορά τα καθεστώτα αγοράς στη δημόσια παρέμβαση στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1254/1999 του Συμουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος(1), και ιδίως το άρθρο 47 παράγραφος 8,
Εκτιμώντας τα ακόλουθα:
(1) Ο κανονισμός (ΕΚ) αριθ. 1209/2001 της Επιτροπής(2), θεσπίζει ορισμένες παρεκκλίσεις του κανονισμού (ΕΚ) αριθ. 562/2000 της Επιτροπής(3), προκειμένου να αντιμετωπιστεί η έκτακτη κατάσταση της αγοράς που δημιουργήθηκε από τα πρόσφατα γεγονότα που συνδέονται με τη σπογγώδη εγκεφαλοπάθεια των βοοειδών (ΣΕΒ). Η επιδημία του αφθώδους πυρετού καθιστά αναγκαίες ορισμένες περαιτέρω τροποποιήσεις.
(2) Θεωρείται σκόπιμο να θεσπισθεί η δυνατότητα αγοράς σφαγίων που το βάρος τους υπερβαίνει το μέγιστο βάρος, αλλά, στην περίπτωση αυτή, η τιμή αγοράς που καταβάλλεται περιορίζεται στην τιμή του ανώτατου επιτρεπόμενου βάρους. Με την αγορά εμπρόσθιων τεταρτημορίων, πρέπει να εφαρμοστεί αυτός ο περιορισμός σε σχέση με τον καθορισμό της τιμής αγοράς τους σε 40 % του ανώτατου πληρωτέου βάρους σφαγίων.
(3) Συνεπώς, πρέπει να τροποποιηθεί ο κανονισμός (ΕΚ) αριθ. 1209/2001.
(4) Λόγω της εξέλιξης των γεγονότων, ο παρών κανονισμός πρέπει να τεθεί αμέσως σε ισχύ.
(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΚ) αριθ. 1209/2001, η παράγραφος 3 αντικαθίσταται από το ακόλουθο κείμενο: "3. Κατά παρέκκλιση από το άρθρο 4 παράγραφος 2 στοιχείο ζ) του κανονισμού (ΕΚ) αριθ. 562/2000, για το τρίτο τρίμηνο του έτους 2001, το ανώτατο βάρος των σφαγίων που αναφέρεται στην προαναφερόμενη διάταξη είναι 390 χιλιόγραμμα· ωστόσο, σφαγία βάρους μεγαλύτερου από 390 χιλιόγραμμα μπορούν να αγοραστούν στην παρέμβαση αλλά, στην περίπτωση αυτή, η τιμή αγοράς που καταβάλλεται δεν πρέπει να υπερβαίνει την τιμή για το ανώτατο αυτό βάρος ή, στην περίπτωση εμπρόσθιων τεταρτημορίων, η τιμή αγοράς που καταβάλλεται δεν πρέπει να υπερβαίνει το 40 % της τιμής του ανώτατου πληρωτέου βάρους."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Ιουλίου 2001.

Labels: 3
2
17